BOSNA I HERCEGOVINA

REPUBLIKA SRPSKA

OKRUŽNI PRIVREDNI SUD U ISTOČNOM SARAJEVU 

Broj predmeta: 61 0 Ip 016303 24 Ip 

Istočno Sarajevo, 18.03.2026. godine 


Okružni privredni sud u Istočnom Sarajevu, sudija Lila Mioković u izvršnom predmetu tražioca izvršenja MF Banka a.d. Banja Luka, Aleja Svetog Save 61, Banja Luka, zastupana po predsjedniku Uprave, protiv izvršenika „Jadraprom“ d.o.o. Pale, sa sjedištem u ul. Mladena Todorovića broj 12, Pale, radi naplate novčanih potraživanja v.s. 92.933,48 KM, van ročišta, donio je dana 18.03.2026. godine, sljedeći:

Z A K L J U Č A K
Oglašava se nevaljanom prodaja nekretnina u vlasništvu izvršenika „Jadraprom“ d.o.o. Pale i to:

· nepokretnosti  upisane u Knjigu uloženih ugovora, br 1801 K.O. Pale Grad, k.č. broj 2765/38, upisano u PL broj 4019, poslovni prostor u privredi, površine 54 m², broj 3, pravo svojine „Jadraprom“ d.o.o Pale, sa dijelom 1/1,  a što odgovara PDZ broj 3 (na parceli broj  2765/38) upisan u poduložak 3, LN broj 2597 KO Pale Grad, u svojini „Jadraprom“ d.o.o. Pale, sa dijelom 1/1, tržišne vrijednosti nepokretnosti u iznosu od 122.220,00 KM, u izvršenika „Jadraprom“ d.o.o. Pale sa udjelom 1/1,
koje su nakon održanog drugog ročišta za prodaju prodate kupcu Rasi Trade d.o.o. Istočni Stari Grad za iznos od 62.984,47 KM, kao prvom po redu ponuđaču, a što je konstatovano Zaključkom od 01.12.2025. godine.

Uvidom u spis sud je utvrdio da kupac Rasi Trade d.o.o. Istočno Stari Grad nije u ostavljenom roku od 15 dana uplatio kupoprodajnu cijenu, iako je bio upozoren na posljedice nepostupanja, te je sud donio odluku, kao u stavu prvom izreke, a u skladu sa odredbom člana 92. stav 2. Zakona o izvršnom postupku (“Službeni glasnik Republike Srpske“ br. 59/03, 85/03, 64/05, 118/07, 29/10, 57/12, 67/13, 98/14 i 66/18).

Ovaj zaključak objaviće se na oglasnoj tabli suda dana 18.03.2026. godine.






 


            SUDIJA

 




                                           Lila Mioković

POUKA O PRAVNOM LIJEKU: 
Protiv ovog zaključka nije dozvoljen pravni lijek. 
